Lekker in 'n groef besing Hanru een of ander sosiaal wanaangepasde dude, en mens kan tegnies die Stellenboche strate ruik, so raak is die beskrywing, 'n effe stekende liedjie, maar tog so mooi. Dit raak draaierig, passerig in 'n vinnige kar... en so paar biere, gevaarlik.
Pyla in Azanie is meer rockerig, en patrioties van aard, nou nie Ons Vir Jou Suid-Afrika nie, maar beskrywend van die omgewing waarin ons ons bevind, hier aan die Suidpunt van Afrika.
Onder Water is 'n opgewekterige eern oor die liefde, verloor daarvan, en die weet daarvan. Dis ook spasieus met lirieke gevul sodat dit 'n kampvuurtreffer sal word, indien die kans hom voordoen.
Mondfluitjie maak mos nou al vir lekker, en ons skop af met hom op Worcester Woorde, vir al die kenners van tonnels. Die hele ding laat my verlang na Shawn Philips se musiek ook, Hy's mos hier êrens op die oomblik, en daar is 'n nuwe CD... Later meer hier oor, miskien. 'n Mengsel tussen 'n ballade en volksliedjie met stukkies elektriese kitaar tokkel, half gebed, half liefdes brief, heeltemal hipnotiserende geluk.
Hanru doen 'n groot verwerking van Sarie Marais, wat aan die tydlose liedjie sy klank gee. Dan word daar 'n ernstiger noot ingeslaan, 'n meer dralende, minder gelukkige kitaarritme, waaroor die stem harder en met meer fors die lirieke meedeel. Met 'n mondfluitjie wat sy verskyning maak en aan melodie 'n kliefende gedefineerdeheid verleen.
Hier gaan ons oor in 'n amper mengsel tussen Max Normal se opera en 'n Duitse bierliedjie, of so iets, ons raak nou effens woordeloos.
Klink tong-innie-kies Russies ook, en as jy wil kan jy daai sit en skop dansie doen op die eksistensiële bartreffer.
Silwersand is 'n seë liedjie waarin mens die branders kan hoor rustigheid bring na die warwoel langs die strand. Woorde amper gelfuister oor kitaarspirale, 'n hipnotiserende enetjie.
Dit reën hier en party liedjies werk mos net in die reën, asof die klipper klapper van water uit geut o die bakstene daarby pas, en 'n serp. Ons maak so bietjie tee, anders mag ons dalk net heeltemal afgaan oor hoe cool die liedjies is.